FÆLLES HOLDNING (EF) Nr. 2/98 fastlagt af Rådet den 11. december 1997 med henblik på vedtagelse af Rådets direktiv 98/. . ./EF af . . . om ændring af direktiv 93/75/EØF om mindstekrav til skibe, som er på vej til eller fra Fællesskabets søhavne med farligt eller forurenende gods (98/C 23/02)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 84, stk. 2,

under henvisning til forslag fra Kommissionen (1),

under henvisning til udtalelse fra Det Økonomiske og Sociale Udvalg (2),

i henhold til fremgangsmåden i traktatens artikel 189 C (3), og

ud fra følgende betragtninger:

Direktiv 93/75/EØF (4) nævner ikke udtrykkelig bestemmelser for transport ad søvejen af radioaktive materialer omfattet af IMO-resolution A. 748(18) vedrørende koden for sikkerhedsbestemmelser for transport af bestrålet nukleart brændsel, plutonium og højradioaktivt affald i beholdere om bord på skibe (INF-koden);

det er nødvendigt at styrke sikkerheden til søs og forebygge havforurening i forbindelse med transport af bestrålet nukleart brændsel, plutonium og højradioaktivt affald;

af hensyn til klarheden er det vigtigt, at INF-koden indgår i listen over de internationale konventioner, koder og resolutioner, der henvises til i artikel 2 i direktivet; dette vil sætte de kompetente myndigheder i stand til at råde over tilstrækkelige oplysninger om de medførte radioaktive materialer og disses placering om bord på skibe og således bidrage til at forebygge og minimalisere risikoen for ulykker i forbindelse med skibe, som transporterer sådanne materialer;

underretning om skibets INF-klasse, som henviser til den samlede radioaktive mængde, som må transporteres om bord, vil give de relevante kompetente myndigheder mere detaljerede oplysninger, og således bidrage til, at de forbedrer deres beredskab med hensyn til ulykker eller hændelser på havet, hvori sådanne materialer er involveret;

bilag I og II til direktiv 93/75/EØF bør ved en forenklet procedure kunne tilpasses udviklingen i international ret og navnlig med hensyn til ændringer af internationale konventioner, koder og resolutioner, som ikke er omfattet af artikel 2 i nævnte direktiv, og som er trådt i kraft efter nævnte direktivs vedtagelse; sådanne ændringer må dog hverken medføre, at direktivets anvendelsesområde udvides, eller at indberetningsforpligtelserne som beskrevet i direktivet ændres, og må navnlig ikke føre til, at direktivets indberetningskrav udvides til at omfatte skibe i transitfart; den bedste måde at gennemføre sådanne tilpasninger forekommer at være fremgangsmåden i direktivets artikel 12; artikel 11 bør ændres og suppleres med henblik herpå;

indholdet af bilag I og II i direktiv 93/75/EØF bør tilpasses de ændringer af internationale konventioner, koder og resolutioner, som ikke er omfattet af artikel 2, og som er trådt i kraft efter nævnte direktivs vedtagelse -

VEDTAGET FØLGENDE DIREKTIV:

Artikel 1

Direktiv 93/75/EØF ændres således:

1) I artikel 2 foretages følgende ændringer:

- I litra c) indsættes følgende efter ordene »IMDG-koden«:

», herunder radioaktive materialer som omhandlet i INF-koden«

- Følgende litra indsættes:

»i) »INF-koden«: IMO's kode for sikker transport af bestrålet nukleart brændsel, plutonium og stærkt radioaktivt affald i beholdere om bord på skibe, således som den er udformet pr. 1. januar 1996«

- Litra i), j) og k) bliver henholdsvis til litra j), k) og l).

2) I artikel 11 foretages følgende ændringer:

- I første led ændres »litra e), f), g), h) og i)« til »litra e), f), g), h), i) og j)«.

- Følgende led tilføjes:

»- tilpasse bilagene i dette direktiv til de relevante senere ændringer af internationale konventioner, koder og resolutioner på området maritim sikkerhed og beskyttelse af havmiljøet, som er trådt i kraft, uden at udvide dets anvendelsesområde.«

3) Bilag I og II ændres i overensstemmelse med bilagene til nærværende direktiv.

Artikel 2

1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 30. juni 1998. De underretter straks Kommissionen herom.

Når medlemsstaterne vedtager de i stk. 1 nævnte bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.

2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

Artikel 3

Dette direktiv træder i kraft på tyvendedagen efter dets offentliggørelse i De Europæiske Fællesskabers Tidende.

Artikel 4

Dette direktiv er rettet til medlemsstaterne.

Udfærdiget i . . .

På Rådets vegne

Formand

(1) EFT C 334 af 8.11.1996, s. 11 og EFT C 264 af 30.8.1997, s. 4.

(2) EFT C 133 af 28.4.1997, s. 7.

(3) Europa-Parlamentets udtalelse afgivet den 24. april 1997 (EFT C 150 af 19.5.1997, s. 31), Rådets fælles holdning af 11. december 1997 og Europa-Parlamentets afgørelse af . . . (endnu ikke offentliggjort i Tidende).

(4) EFT L 247 af 5.10.1993, s. 19. Direktivet er senest ændret ved Kommissionens direktiv 97/34/EF (EFT L 158 af 17.6.1997, s. 40).

BILAG

»BILAG I

Oplysninger om skibe, der transporterer farligt eller forurenende gods

(Artikel 5)

1. Skibets navn og kaldesignal samt i givet fald IMO-identifikationsnummer.

2. Skibets nationalitet.

3. Skibets længde og dybgang.

4. Bestemmelseshavn.

5. Forventet tidspunkt for ankomst til bestemmelseshavn eller lodsstation alt efter den kompetente myndigheds krav.

6. Forventet tidspunkt for afsejling.

7. Planlagt rute.

8. De korrekte tekniske betegnelser for det farlige eller forurenende gods, FN-numre, hvis de foreligger, IMO-risikoklasser i overensstemmelse med IMDG-, IBC- og IGC-koderne samt, hvor det er relevant, skibets klasse som defineret i INF-koden, mængderne af sådant gods og dets placering om bord og, såfremt godset er placeret i transportable beholdere eller containere, disses identifikationsmærker.

9. Bekræftelse af, at der om bord findes en liste, et ladningsmanifest eller en passende ladeplan over det farlige eller forurenende gods, som skibet transporterer, med angivelse af godsets placering.

10. Antal besætningsmedlemmer om bord.

BILAG II

KONTROLLISTE FOR SKIBE (Artikel 6, stk. 3, artikel 8 og bilag III)

>START GRAFIK>

A. Oplysninger vedrørende skibet

Skibets navn: Rederi: Byggeår:

...

Nationalitet: Bruttotonnage:

..

Hjemsted: Længde:

..

Kendebogstaver ellerkendetal (kaldesignal): IMO-identifikationsnummer, hvor det er relevant

..

Klassifikationsselskab: Havområder, hvor skibet er godkendt til at sejle:

..

Klassebetegnelse: Skrog: Maskinanlæg:

...

Fremdrivningsmaskineri: Ydelse:

..

Agent:

.

Dybgang For: Midtskibs: Agter:

....

Rumfang/masse af farlig eller forurenende ladning:

.

B. Sikkerhedsanlæg

I god driftsklar stand

JaNejMangler

1. Konstruktion og teknisk udrustning

Hoved- og hjælpemaskineri .

Hovedstyreanlæg .

Hjælpestyreanlæg .

Ankergrej .

Fast installeret brandslukningsudstyr .

Inertgasanlæg (eventuelt) .

I god driftsklar stand

JaNejMangler

2. Navigationsudstyr

Manøvrekarakteristika .

Hovedradaranlæg .

Sekundært radaranlæg .

Gyrokompas .

Standard-magnetkompas .

Radiopejleanlæg .

Ekkolod .

Andre elektroniske hjælpemidler til positionsbestemmelse .

Udstyr til måling af fart og afstand (log) .

- Fart gennem vandet .

- Fart over grunden .

3. Radioudstyr

Radiotelegrafiudstyr .

Radiotelefoniudstyr .

GMDSS-radioudstyr .

Radioudstyr til redningsudstyr .

C. Dokumenter

Gyldige certifikater/dokumenter om bord

JaNejBemærkninger

Internationalt tonnagecertifikat (1969) .

Sikkerhedscertifikat for passagerskibe .

Sikkerhedscertifikat for lastskibe .

Konstruktionssikkerhedscertifikat for lastskibe .

Udrustningssikkerhedscertifikat for lastskibe .

Radiosikkerhedscertifikat for lastskibe .

Radiotelegrafisikkerhedscertifikat for lastskibe (1) .

Radiotelefonisikkerhedscertifikat for lastskibe (1) .

Fritagelsescertifikat (SOLAS) .

Internationalt fribordscertifikat (lastelinjecertifikat) .

Internationalt fribordsfritagelsescertifikat .

Klassecertifikat .

Certifikat for forsikring eller anden økonomisk sikring mod privatretlige ansvar for skader ved olieforurening .

Dokument for overensstemmelse med de særlige krav til skibe, der transporterer farligt gods (SOLAS) .

(1) Disse certifikater er kun relevante for skibe, der er bygget før den 1. februar 1995.

Gyldige certifikater/dokumenter om bord

JaNejBemærkninger

Ført olie-/ladningsjournal .

(Internationalt) egnethedscertifikat for transport af farlige kemikalier i bulk .

(Internationalt) egnethedscertifikat for transport af flydende gasser i bulk .

Internationalt certifikat vedrørende forebyggelse af olieforurening (IOPP-certifikat) .

Internationalt forureningsforebyggelsescertifikat for transport af skadelige flydende stoffer i bulk (NLS-certifikat) .

HSC-sikkerhedscertifikat .

HSC-driftstilladelse .

Stuvningsplan for farligt gods .

Oplysninger om stabiliteten .

Dokument vedrørende skibets minimumsbesætning .

Kopi af overensstemmelsesdokument (ISM-kode) .

Certifikat for sikker skibsdrift (ISM-kode) .

D. Officerer og øvrig besætning

Sønæringsbevis (Nøjagtig betegnelse og nr.)Udstedt af (kompetent myndighed)Fra (sted/land)GMDSS (1)

JaNej

Skibsfører ... Overstyrmand ... Førstestyrmand ... Andenstyrmand ... Maskinchef ... Første maskinmester ... Anden maskinmester ... Tredje maskinmester ... Radiooperator ... Øvrig besætning:deraf

dækstjenesteog maskintjeneste:

..

Højsølods om bord ..

Dato

Skibsførerens eller i dennes fravær stedfortræderens underskrift

(1) Angiv, hvis vedkommende er GMDSS-operatør med generelt certifikat.>SLUT GRAFIK>

«

RÅDETS BEGRUNDELSE

I. INDLEDNING

Den 24. september 1996 forelagde Kommissionen Rådet et forslag til Rådets direktiv om ændring af direktiv 93/75/EØF om mindstekrav til skibe, som er på vej til eller fra Fællesskabets søhavne med farligt eller forurenende gods (1). Forslaget var baseret på EF-traktatens artikel 84, stk. 2.

Det Økonomiske og Sociale Udvalg afgav udtalelse den 26. februar 1997 (2). Europa-Parlamentet afgav førstebehandlingsudtalelse den 24. april 1997 (3).

På baggrund af Europa-Parlamentets udtalelse ændrede Kommissionen sit forslag og sendte det til Rådet den 24. juli 1997 (4).

Rådet fastlagde den 11. december 1997 sin fælles holdning i overensstemmelse med traktatens artikel 189 C.

II. FORMÅLET MED FORSLAGET

Formålet med Kommissionens forslag er at ændre direktiv 93/75/EØF om mindstekrav til skibe, som er på vej til eller fra Fællesskabets søhavne med farligt eller forurenende gods, for at

- gøre det klart, at direktivet dækker visse radioaktive materialer som nævnt i INF-koden (5) (artikel 2, nye litra c) og i))

- tilpasse bilagene til direktiv 93/75/EØF til udviklingen i international ret (artikel 1, nr. 3, og bilagene)

- gøre det muligt at anvende udvalgsproceduren, når bilagene til direktivet skal tilpasses til de relevante udviklinger i international ret på området maritim sikkerhed og beskyttelse af havmiljøet (ny artikel 11, tredje led).

III. ANALYSE AF DEN FÆLLES HOLDNING

Den fælles holdning ændrer definitionen af »farligt gods« (artikel 2, litra c)), der oprindelig kun henviste til den internationale kode for søtransport af farligt gods (IMDG-kode), for at gøre det klart, at den omfatter radioaktive materialer som omhandlet i INF-koden. Den kræver også, at fartøjer skal meddele deres INF-klasse (tilføjelse til bilag I, nr. 8). Som følge heraf giver den fælles holdning også en definition af »INF-koden« (artikel 2, nyt litra i)).

Beføjelserne for det forskriftsudvalg, der er omhandlet i direktiv 93/75/EØF, er blevet udvidet, så det er i stand til

- at anvende efterfølgende ændringer på INF-koden, der er trådt i kraft, i forbindelse med direktivet (ændring til artikel 11, første led)

- at tilpasse bilagene til de relevante senere ændringer af internationale konventioner, koder og resolutioner, som er trådt i kraft, men uden at udvide direktivets anvendelsesområde (artikel 11, nyt tredje led).

Den fælles holdning ændrer også bilag I (oplysninger om skibe, der transporterer farligt eller forurenende gods) og bilag II (kontrolliste for skibe) på baggrund af ændringer af de relevante internationale instrumenter, der er trådt i kraft siden datoen for vedtagelsen af direktiv 93/75/EØF.

Medlemsstaterne skal efterkomme direktivet senest den 30. juni 1998.

IV. ÆNDRINGSFORSLAG FRA EUROPA-PARLAMENTET

Rådet fulgte Kommissionens ændrede forslag på alle punkter.

1. Ændringsforslag fra Europa-Parlamentet, som Rådet og Kommissionen har accepteret

Ændringsforslag 8 blev accepteret, fordi det vil gøre det muligt efter dette direktiv at anvende senere ændringer af INF-koden ved hjælp af den udvalgsprocedure, der er fastlagt i direktiv 93/75/EØF (se ændring til artikel 11, første led).

Ændringsforslag 9 blev accepteret, fordi det blev anset for vigtigt, at de myndigheder, der har ansvar for beredskab i tilfælde af en ulykke eller en hændelse til søs, som involverer et skib, der transporterer farligt gods, råder over oplysninger om antallet af besætningsmedlemmer (se nyt nr. 10 i bilag I).

2. Ændringsforslag fra Europa-Parlamentet, som hverken Rådet eller Kommissionen har accepteret

Ændringsforslag 1, der tog sigte på at forbyde transport af radioaktive materialer på passagerskibe, blev forkastet, fordi det blev anset for at gå ud over direktivets anvendelsesområde, der alene vedrører anmeldelsespligt.

Ændringsforslag 2, der tog sigte på at indføre en forpligtelse til at transportere radioaktive materialer i beholdere, der opfylder de seneste IAEA-bestemmelser, blev forkastet af samme årsag.

Ændringsforslag 4, 5 og 6 vedrørende udvidelsen af indberetningskrav til at omfatte skibe i transitfart blev forkastet, fordi de situationer, der dækkes af disse ændringer, er ved at blive undersøgt inden for rammerne af Kommissionens forslag til Rådets direktiv om indførelse af et europæisk indberetningssystem for skibe i EF-medlemsstaternes havområder (EUROREP) (6) (se også betragtning 5 og afsnit V nedenfor, ad artikel 1, nr. 2).

Med hensyn til ændringsforslag 7 blev forslaget om at fremsende information i henhold til direktivet systematisk i stedet for på anmodning forkastet, fordi fremsendelse af et betragteligt antal oplysninger kun anses for at være berettiget under ekstraordinære omstændigheder (se ændring af artikel 10, stk. 1, i direktiv 93/75/EØF).

Ændringsforslag 10, der omhandler tilføjelse af et punkt i bilag I for at forpligte en operatør til at bekræfte overholdelse af INF-koden, blev forkastet, da det menes, at direktiv 93/75/EØF ikke er et passende instrument til at gøre INF-koden obligatorisk for alle skibe, der er på vej til eller fra Fællesskabets havne.

Ændringsforslag 11, hvorved der i bilag I tilføjes en række sikkerheds- og beredskabskrav i forbindelse med transport af radioaktive materialer, blev forkastet, eftersom det går ud over direktivets anvendelsesområde. Endvidere er disse krav endnu ikke blevet vedtaget på internationalt plan.

Ændringsforslag 12 vedrørende bilag II, der skal forpligte passagerskibe, der transporterer farlige stoffer, til at have en passagerliste om bord, blev forkastet, fordi det krav allerede findes i Rådets fælles holdning om registrering af de ombordværende på passagerskibe, som sejler til og fra Fællesskabets medlemsstaters havne, der blev vedtaget den 11. december 1997, og som gælder alle søgående passagerskibe og højhastighedsskibe, som befordrer flere end 12 passager.

V. ÆNDRINGER, SOM RÅDET HAR FORETAGET, OG SOM IKKE ER FORESLÅET AF EUROPA-PARLAMENTET

Betragtningerne

Rådet har omskrevet præamblen i lyset af ændringsforslagene til Kommissionens oprindelige forslag. Navnlig:

- Den foreslåede første betragtning, der angav, at direktiv 93/75/EØF ikke vedrører transport ad søvejen af radioaktive materialer, er blevet rettet til, at direktivet ikke udtrykkeligt gælder for sådan transport: Radioaktive materialer var allerede omfattet af IMDG-koden, der nævnes i artikel 2, litra c), i grunddirektivet.

- Den foreslåede anden betragtning er blevet splittet op. Dens anden del (Rådets betragtning 3) er blevet omformuleret for at forklare, at INF-koden indgår i artikel 2, ikke for at udvide anvendelsesområdet for direktiv 93/75/EØF til at omfatte radioaktive materialer, men for at gøre det fuldstændig klart, at direktivet allerede omfatter radioaktive materialer, og for at bane vejen for i bilag I, nr. 8, at inddrage et nyt anmeldelseskrav vedrørende et skibs INF-klasse.

- Rådet har indført en ny betragtning 4, der begrunder det nye krav i bilag I, nr. 8.

- Den ændrede betragtning 5 forklarer, at den forenklede procedure for tilpasning af bilagene til direktivet til de senere udviklinger i international ret kun kan bruges, hvis den ikke udvider direktivets anvendelsesområde. Den må specielt ikke bruges til at udvide indberetningskravene til også at gælde for skibe i transitfart (betragtning 5; se også afsnit IV, nr. 2, ovenfor).

Artikel 1, nr. 1 (ændring af artikel 2 i direktiv 93/75/EØF)

Med hensyn til definitionen af »farligt gods« i litra c) har Rådet ændret den foreslåede tilføjelse: »og radioaktive materialer som omhandlet i INF-koden« til: »herunder radioaktive materialer som omhandlet i INF-koden«. Denne ændring skyldes det forhold, at INF-koden, der blev vedtaget den 4. november 1993, ikke i sig selv definerer begrebet »radioaktive materialer«, men henviser til den definition af »radioaktive materialer«, der allerede findes i IMDG-koden. Ændringsdirektivet udvider således ikke grunddirektivets anvendelsesområde.

I et nyt litra i) vedrørende indførelse af en definition af INF-koden har Rådet ændret »således som den er udformet på tidspunktet for vedtagelsen af direktiv . . ./. . ./EF« til »således som den er udformet pr. 1. januar 1996« for at sikre ensartet anvendelse af de koder, konventioner og resolutioner, der nævnes i artikel 2 i direktiv 93/75/EØF, der i overensstemmelse med Kommissionens direktiv 96/39/EF af 19. juni 1996 skal anvendes, som de foreligger pr. 1. januar 1996.

Artikel 1, nr. 2 (ændring af artikel 11 i direktiv 93/75/EØF)

I det nye led, der skal indsættes i artikel 11, og som tillader, at udvalgsproceduren anvendes til at tilpasse direktivets bilag til de relevante »udviklinger i international ret«, har Rådet ændret den brede henvisning til en mere specifik tekst, der begrænser anvendelsesområdet for udvalgets mandat til ændringer af de relevante konventioner, koder og resolutioner, »som er trådt i kraft«, og som ikke skal »udvide direktivets anvendelsesområde«. Disse ændringer er blevet foretaget, fordi det ikke er meningen, at udvalget tillægges lovgivende beføjelser. Dette punkt understreges også i den ny betragtning 5, der ydermere gør det klart, at udvalgsproceduren ikke kan anvendes til at udvide indberetningskravene til også at omfatte skibe i transitfart (se ovenfor).

Artikel 2, stk. 1 (gennemførelsesdato)

Rådet har ændret »den 31. december 1997« til »den 30. juni 1998« under hensyn til den tid, der behøves for at afslutte den lovgivende proces, både inden for Fællesskabet og på nationalt plan.

Bilag I (informationskrav)

Rådet har erstattet hele bilag I, da der er blevet foretaget flere ændringer i dette bilag. Ud over den ændring af nr. 1, som Kommissionen har foreslået, og Europa-Parlamentets ændringsforslag, har Rådet i nr. 8 indsat ordene »samt, hvor det er relevant, skibets klasse som defineret i INF-koden«, fordi det mener, at information om et skibs INF-klasse kan være vigtig for de kompetente myndigheder, der skal gribe ind i tilfælde af en ulykke eller en hændelse, der omfatter farlige stoffer.

Bilag II (kontrolliste for skibe)

I betragtning af det store antal ændringer i bilag II har Rådet erstattet hele bilaget.

I afsnit A (oplysninger vedrørende skibet) har Rådet tilføjet et krav om at specificere »havområder, hvor skibet er godkendt til at sejle« for at give de kompetente myndigheder mulighed for at vurdere, hvilket udstyr og certifikater et skib formodes at have.

I afsnit B, punkt 2 (navigationsudstyr) har Rådet ændret »Instrument til måling af hastighed og afstand (loch)« til »Udstyr til måling af fart og afstand (log)« og af klarhedshensyn indført en skelnen mellem »fart gennem vandet« og »fart over grunden«.

I afsnit B, punkt 3 (radioudstyr) har Rådet overalt ændret »anlæg« til »udstyr« og i den engelske version ændret »survival craft« til »life-saving appliances« (vedrører ikke den danske tekst) for at bringe teksten på linje med den terminologi, der bruges i SOLAS-konventionen.

I afsnit C (dokumenter) har Rådet

- indført en ny spalte benævnt »bemærkninger« for at give en skibsfører mulighed for at angive grundene til, at et bestemt dokument anses for ugyldigt (f. eks. fordi det er udløbet)

- ændret de foreslåede navne på følgende dokumenter for at bringe dem på linje med de relevante internationale konventioner, som de bygger på:

>TABELPOSITION>

- slettet punktet vedrørende »certifikat vedrørende passagersikkerhed« i 14. linje i Kommissionens forslag, da listen over dokumenter allerede omfatter »Sikkerhedscertifikat for passagerskibe« i 2. linje

- tilføjet følgende dokumenter, der anses for relevante for skibe, der transporterer farligt eller forurenende gods: Internationalt fribordsfritagelsescertifikat, HSC-sikkerhedscertifikat, HSC-driftstilladelse

- indsat en fodnote efter Radiotelegrafi- og Radiotelefonisikkerhedscertifikat for lastskibe for at gøre det klart, at disse certifikater i overensstemmelse med SOLAS, kapital IV, afsnit A, regulation 1.5.1.2, kun er relevante for skibe, der er bygget før den 1. februar 1995.

I afsnit D (officerer og øvrig besætning) har Rådet

- tilføjet »radiooperator« til listen over officerer og øvrig besætning, hvis sønæringsbevis skal beskrives detaljeret og serienummer opgives

-ændret opstillingen i Kommissionens forslag en smule for at indsætte en ny spalte for GMDSS-operatører med generelt certifikat.

(1) EFT C 334, 8.11.1996, s. 11.

(2) C 133, 28.4.1997, s. 7.

(3) EFT C 150, 19.5.1997, s. 31.

(4) EFT C 264, 30.8.1997, s. 4.

(5) INF-koden = IMO's kode for sikkerhedsbestemmelser for transport af bestrålet nukleart brændsel, plutonium og højradioaktivt affald i beholdere om bord på skibe, vedtaget den 4. november 1993.

(6) EFT C 22 af 26.1.1994, s. 7.

EFT C 193 af 16.7.1994, s. 7.